**MÜSTƏQIL AUDITORUN HESABATI**

(və ya “Qərbi Kaspi Univeristeti”-nin (2023-cü il fəaliyyətinə dair Auditor Rəyi)

 ***“Qərbi Kaspi Univeristeti”-nin*** ***Rəhbərliyinə***

Universitet üzrə 2023-cü hesabat ili ərzində aparılmış maliyyə - təsərrüfat əməliyyatlarının, onların ilkin sənədlərə əsasən mühasibat uçotunun müvafiq hesab planları üzrə uçota alınmasının, qurulmuş mühasibat uçotunun, aparılmış və ya seçilmiş uçot siyasətinin, tərtib olunmuş “Mənfəət Vergisinin Bəyənnaməsi”nin, onun Əlavələrinin, eyni zamanda, bütün bunların əsasında Beynəlxalq Standartların tələblərinə uyğun olaraq hazırlanmalı olan **“Maliyyə vəziyyəti haqqında”, “Mənfəət və ya Zərər və digər məcmuu gəlirlər haqqında”, “Kapitalda dəyişikliklər haqqında” , “Pul vəsaitlərinin hərəkəti haqqında”, “Uçot siyasəti və İzahlı Qeydlər”** adlı Maliyyə Hesabatlarının əsaslılığının, qanunililiyinin, Beynəlxalq Standartların tələblərinə uyğunluğunun müəyyən olunması və düzgünlüyünün təsdiq edilməsi məqsədi ilə tərəfimizdən, həqiqətən də, həmin audit keçirildi.

 **“Müvafiq Auditor Rəyinin formalaşdırılması üçün əsaslar”;**

 Auditə təqdim olunmuş sənədlərə əsasən aparılmış müvafiq Auditor araşdırılmaları nəticəsində hesab edirik ki, həmin Rəydə qeyd olunanların əsaslandırılması və mövcud olan vəziyyətə uyğun formalaşdırılması məqsədi ilə Auditorun “Audit Planı” və “Audit Proqramı” adlı İş sənədlərində göstərilənlər üzrə yerinə yetirilmiş müvafiq Audit prosedurları və toplanılmış müvafiq Auditor sübutları yetərlidir, eyni zamanda, həmin hesabat ilinin faktiki maliyyə vəziyyətinə və həmin ilin yekununa dair tərtib olunmuş Hesabatlarda qeyd olunan göstəricilərə tam uyğundur.

 Hesabatın və ya həmin Auditor Rəyinin əsası kimi qəbul edilməli olan digər bir məsələ isə Beynəlxalq Audit Standartlarının (BAS) müvafiq maddələrinin tələblərinə uyğun olaraq apardığımız həmin Audit üzrə hüquqi baxımdan daşımalı olduğumuz vəzifə məsuliyyətimizdir. Bu barədə isə həmin Hesabatın “Müvafiq Auditor Rəyinin formalaşdırılması üçün Auditorun məsuliyyəti” bölməsində ətraflı bəhs olunmuşdur.

 Həmin Audit, ümumiyyətlə, Beynəlxalq və Milli Qanunvericiliyin, Normativ - Hüquqi Aktların, Auditorların Peşə Etikası Məcəlləsinin, Beynəlxalq Audit Standartlarının, eyni zamanda, Azərbaycan Respublikası Auditorlar Palatasının müəyyən etdiyi digər müvafiq tələblərə uyğun olaraq icra edilmişdir.

 **“İzahedici paraqraflar”;**

 “Müvafiq Auditor Rəyinin formalaşdırılması üçün əsaslar” bölməsində göstərilən şərtlərin və ya təsirlərin tərkib hissəsi olaraq, eyni zamanda, verilməli və ya formalaşdırılmalı olan Auditor Rəyi üçün də xüsusi əhəmiyyət kəsb edən aşağıdakı bir sıra məsələlərin Universitet tərəfindən həll edilməli olduğu müəyyən edildi:

* Universitet üzrə 2023-cü hesabat ili ərzində aparılmış maliyyə - təsərrüfat fəaliyyətinin nəticələrinə dair tərtib olunmuş Mənfəət vergisi Bəyannaməsinin və onun Əlavələrinin müvafiq maddələrində əks etdirilmiş əvvəlki illər üzrə bölüşdürülməmiş və ya bölüşdürülməli olan xalis mənfəət məbləğlərindən AR Mülki və Vergi Məcəllələrinin müvafiq maddələrinin tələblərinə uyğun olaraq 31.12.2023-cü il tarixə əldə olunmuş xalis mənfəətin bölüşdürülməsi, bu vəsait hesabına zəruri fondların yaradılması, bu və ya digər vəsaitdən istifadə olunması barədə Təsisçi Qərarının verilməli olduğu, ümumiyyətlə bu sahəyə xüsusi diqqət yetirilməsinin vacibliyi;
* Faktiki olaraq formalaşdırılmış Nizamnamə Kapitalı məbləğinin həm “Mənfəət Vergisinin Bəyənnaməsi”nin 1 saylı Əlavəsinin 2.1.1 bəndində və digər müvafiq uçot hesabat sənədlərində qeyd edilməsinin vacibliyi,
* Universitetin Nizamnamə Kapitalının mövcud qanunvericilik aktlarının, o cümlədən, AR Mülki Məcəlləsinin müvafiq maddələrinin tələblərinə uyğun olaraq yenidən formalaşdırılmalı və yenidən Dövlət qeydiyyatından keçirilməli olduğunun vacibliyi;
* Mühasibat uçotunun müvafiq hesab planları üzrə audit edilən ilin sonuna göstərilən və eyni zamanda, icra edilmiş əməliyyatlara dair Hesabata daxil edilmiş dövriyyə rəqəmlərinin və qalıqlarının, o cümlədən, 01.01.2024-cü il tarixə yaranmış debitor və kreditor borclarının müvafiq qaydada inventarizasiya edilməli olduğunu;
* Aparılmalı olan İnventarizasiya əməliyyatlarının nəticələri barədə tərtib olunacaq müvafiq sənədlərdə göstəriləcək rəqəmlərin real və uyğun olması halında onların ödənilərək, alınaraq və ya digər formada ləğv edilməsi tədbirlərinin həyata keçirilməli olduğunu;

**“Maliyyə hesabatlarına görə rəhbərliyin və iqtisadi subyektin idarə edilməsinə cavabdeh olan səlahiyyətli şəxslərin məsuliyyəti”;**

 Yol verilmiş dələduzluq və ya buraxılmış səhvlərin nəticəsindən asılı olmayaraq əhəmiyyətli **təhriflərin olmamasına,** daxili nəzarət sisteminin **düzgün təşkilinə, tətbiqinə, davam etdirilməsinə,** müvafiq Uçot siyasətinin **düzgün seçilməsinə,** aparılmış əməliyyatlara Mühasibat uçotunun hesablar planının düzgün **tətbiqinə,** icra edilmiş əməliyyatların xarakterinin faktiki vəziyyətə münasib olması şərti ilə qurulmuş ilkin, əsas və baş uçot işinin müvafiq Standartların tələblərinə **uyğun qurulmasına və aparılmasına,**  eyni zamanda, Universitetin iqtisadi rentabellik səviyyəsinin qorunub **saxlanılmasına,** Müəsissənin əsas fəaliyyəti ilə bağlı olaraq çəkilmiş xərclərin (maya dəyərinin), göstərilmiş xidmətlərin dəyərinin **obyektivliyinə**, bağlanılmış Müqavilələrin iqtisadi baxımdan **sərfəliliyinə,** Universitetin əsas fəaliyyəti ilə bağlı olan digər müvafiq sahələrin düzgün idarə olunmasına və eyni zamanda, yekun olaraq, **2023-cü il ərzində** Müəsissə üzrə aparılmış maliyyə - təsərrüfat əməliyyatları barədə yerli və beynəlxalq Qanunvericiliyin şərtlərinə uyğun olaraq tərtib olunmuş Hesabatların ilkin sənədlərin göstəricilərinə uyğun olan formada **düzgün hazırlanmasına** və Auditə **ədalətli təqdimatına**(vaxtında və təsdiq olunmuş vəziyyətdə) görə Universitetin müvafiq əməkdaşları və maddi məsul şəxsləri məsuliyyət daşıyırlar.

 **“Müvafiq Auditor Rəyinin formalaşdırılması üçün Auditorun məsuliyyəti”;**

 Müəsissə üzrə aparılmış bütün növ əməliyyatların yekununa - 01.01.2024-cü il tarixə olan dövriyyə və qalıq rəqəmlərini əks etdirən Hesabatların qanuniliyinin və əsaslılığının  **təsdiq olunmasına**, həmin Auditin bu sahəyə dair Normativ – Hüquqi Aktların və digər müvafiq Audit Standartlarının tələbləri baxımından **keyfiyyətlə aparılmasına,** Auditorun Peşə Etikası Məcəlləsinin tələblərinə **əməl edilməsinə,** Auditə dair müvafiq prosedurların **tam yerinə yetirilməsinə,** lazımi Auditor sübutlarının **kifayət qədər toplanılmasına,** Auditin vaxtında, tələb olunan keyfiyyətlə **başa çatdırılmasına**, eyni zamanda, keçirilmiş Auditin nəticələrinə dair **müvafiq Auditor Rəyinin düzgün formalaşdırılmasına** və ya bu barədə **Müstəqil Auditor Hesabatının düzgün tərtib olunmasına və** “Auditor xidməti göstərilməsi” barədə Müqavilə üzrə götürülmüş əsas öhdəliklərin **tam və düzgün icrasına görə auditor qanunvericiliklə müəyyən olunmuş formada məsuliyyət daşıyır.**

 Hesab edirəm ki, müvafiq Qanunvericilik Aktları ilə müəyyən olunmuş səlahiyyətlərim və hüquqlarım daxilində, Auditor olaraq, yuxarıda qeyd edilən məsuliyyətimlə bağlı olan məsələləri və Müqavilə üzrə götürdüyüm öhdəliyi vaxtında, tam, eyni zamanda, qanuni baxımdan tələb olunan formada və qaydada icra etmişəm.

 **“Keçirilmiş Audit üzrə Nəticə”;**

 Keçirilmiş həmin Audit nəticəsində toplanılmış auditor sübutlarına və yerinə yetirilmiş müvafiq audit prosedurlarına əsasən, yekun olaraq **hesab edirəm ki**, Auditə təqdim edilmiş yuxarıda adı çəkilən Beynəlxalq tələblərə uyğun olan formada hazırlanmış **Maliyyə Hesabatlarında göstərilən müqayisəli məlumatlar,**  “Qərbi Kaspi Univeristeti”-nin (VÖEN 1700370951) həmin hesabat ili ərzində mövcud olmuş maliyyə vəziyyətini və 31 dekabr 2023-cü il tarixə yaranmış maliyyə nəticələrini (eyni zamanda, mühasibat uçotunun müvafiq hesablar üzrə dövriyyə rəqəmləri və qalıqları) Maliyyə Hesabatlarının Beynəlxalq Standartların tələbləri baxımından düzgün əks etdirir və **həmin məlumatlar** müvafiq məqsədlərlə həmin hesabat ilində aparılmış əməliyyatlar, onların xarakteri, vacibliyi və mahiyyəti barədə **ədalətli, real təsəvvür yaradır, eyni zamanda,** həmin Rəyin “İzahedici paraqraflar” bölməsində göstərilənlərin və Universitet üzrə aparılan həmin Auditlə müəyyən olunmuş digər müvafiq halların da təsirləri nəzərə alınmaqla Universitetin 2023-cü il ərzində aparılmış maliyyə - təsərrüfat fəaliyyəti və bu fəaliyyətə dair tərtib olunmuş Maliyyə Hesabatları barədə ***Auditor Rəyinin*** formalaşdırılmasının və ya tərtib olunmasının mümkünlüyünə əsas verir.

 Odur ki, “Auditor xidməti göstərilməsi barədə ” Müqavilə üzrə qəbul edilmiş öhdəliyin yerinə yetirilməsi məqsədi ilə keçirilmiş Auditin nəticələrinə dair həmin **Şərti Müsbət Auditor Rəyi** tərtib olundu və “Auditor Xidməti Haqqında” AR Qanununun 8-ci maddəsinin tələblərinə əsasən Auditorun imzası, möhürü ilə təsdiq edildi.

Eyni zamanda, **həmin Rəy,** həminmaddəyəəsasən Auditə təqdim olunmuş Sənədlərin, sübutların, aparılmış əməliyyatların, yerinə yetirilmiş işlərin, göstərilmiş xidmətlərin Universitet üzrə həmin hesabat ili ərzində mövcud olmuş maliyyə vəziyyətinə və onun “Keçirilmiş Audit üzrə Nəticə”hissəsində qeyd olunanların obyektivliyinə Auditor tərəfindən verilən müvafiq qiyməti əks etdirməklə  **bütün hüquqi, fiziki şəxslər,** o cümlədən, **Dövlət Hakimiyyəti, İdarəetmə, Məhkəmə orqanları üçün hüquqi əhəmiyyəti olan rəsmi Sənəddir.**

 Müstəqil Auditorun Hesabatı (Auditor Rəyi) 04.06.2024-cü il tarixdə eyni qüvvəyə malik iki nüsxədən ibarət olmaqla tərtib edilərək, təyinatı üzrə istifadə olunması məqsədi ilə “Sifarişçi”yə Palata tərəfindən müəyyən olunmuş formada təhvil verildi.

 **QEYD:** Auditə təqdim olunmuş əsas təsdiqedici sənədlər müvafiq qovluqda toplanmışdır, Sifarişçidə və Auditorun ofis kompüterində saxlanılır.

**Azərbaycan Respublikası Auditorlar Palatasının**

**və ABŞ Beynəlxalq daxili Auditorlar İnstitutunun üzvü,**

**Müstəqil Beynəlxalq Auditor: A.A.Əliyev**